**Molėtų rajono savivaldybės taryba**

**SPRENDIMAS**

**Dėl Molėtų rajono savivaldybės tarybos 2019 m. rugsėjo 26 d. sprendimo Nr. B1-190 „DĖL ATLYGINIMO UŽ IKIMOKYKLINIO IR PRIEŠMOKYKLINIO AMŽIAUS VAIKŲ IŠLAIKYMĄ IKIMOKYKLINIO UGDYMO ĮSTAIGOSE TVARKOS APRAŠO PATVIRTINIMO“ pakeitimo**

2020 m. birželio 25 d. Nr. B1-165

Molėtai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremalios situacijos paskelbimo“, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ bei siekdama reglamentuoti apmokėjimą už vaikų išlaikymą ikimokyklinio ugdymo įstaigose ekstremalių situacijų metu,

Molėtų rajono savivaldybės taryba n u s p r e n d ž i a:

Pakeisti Atlyginimo už ikimokyklinio ir priešmokyklinio amžiaus vaikų išlaikymą ikimokyklinio ugdymo įstaigose tvarkos aprašą, patvirtintą Molėtų rajono savivaldybės tarybos 2019 m. rugsėjo 26 d. sprendimu Nr. B1-190 „Dėl Atlyginimo už ikimokyklinio ir priešmokyklinio amžiaus vaikų išlaikymą ikimokyklinio ugdymo įstaigose tvarkos aprašo patvirtinimo“, ir 6 punktą išdėstyti taip:

„6. Kiekvieną mėnesį tėvai (globėjai) ir Molėtų vaikų savarankiško gyvenimo namai moka 7 eurų atlyginimą už kiekvieną į ikimokyklinio ugdymo įstaigą priimtą vaiką. Šios lėšos naudojamos ugdymo priemonėms, medžiagoms, inventoriui įsigyti. Ne mažiau kaip 50 procentų šių lėšų skiriama ugdymo priemonėms įsigyti. Jei ugdymo įstaiga neveikia, šio mokesčio mokėti nereikia. Ekstremalios situacijos metu tėvai, vaikų nevedantys į ugdymo įstaigą, šio mokesčio nemoka. Jei vasaros metu tėvai vaikus veda į kitą ugdymo įstaigą, 7 eurų mokestis mokamas tai ugdymo įstaigai, į kurią vedami vaikai.Tėvai, kurių vaikai lankys ugdymo įstaigą vasaros laikotarpiu (liepos, rugpjūčio mėn.), iki birželio 1 d. pateikia ugdymo įstaigai prašymą.“.

Savivaldybės meras Saulius Jauneika